b'\n_START_ARTICLE_\nRahvusvaheline homo-, bi- ja transfoobia vastane p\xc3\xa4ev\n_START_SECTION_\nAjalugu\n_START_PARAGRAPH_\nEsimest rahvusvahelist homofoobiavastast p\xc3\xa4eva t\xc3\xa4histati 17. mail 2005. Tegemist oli aasta pikkuse kampaania kulminatsiooniga. Umbes 24 000 inimest ning organisatsioonid nagu Rahvusvaheline Lesbide ja Geide \xc3\x9ching (ILGA), Rahvusvaheline Gei ja Lesbi Inim\xc3\xb5iguste Komisson (IGLHRC), LGBT Juutide Maailmakongress ning Aafrika Lesbide Koalitsioon kirjutasid alla "IDAHO algatusele". 17. mai \xc3\xbcritused toimusid mitmes riigis. Muuhulgas esimesed LGBT \xc3\xbcritused Kongos, Hiinas ja Bulgaarias._NEWLINE_2009. aastal lisati nimele transfoobia. Sellega r\xc3\xb5hutati erinevust oluliste seksuaalse s\xc3\xa4ttumuse ja soolise v\xc3\xa4ljendusviisiga seotud teemade vahel. Sama aasta 16. mail ehk p\xc3\xa4ev enne toonast rahvusvahelist homo- ja transfoobiavastast p\xc3\xa4eva sai Prantsusmaast esimene riik, kes ametlikult eemaldas transsoolisuse vaimsete haiguste nimekirjast._NEWLINE_2014. aastal toimunud p\xc3\xa4evast v\xc3\xb5ttis osa peaaegu 130 riiki. Nende hulgas oli 37 riiki, kus samasooline vahekord on ebaseaduslik. Kokku toimus umbes 1600 \xc3\xbcritust \xc3\xbcle maailma._NEWLINE_2015. aastal lisati kampaania nimele bifoobia.'